CELEX: 62012CN0378
Language: sk
Date: 2012-08-03 00:00:00
Title: Vec C-378/12: Návrh na začatie prejudiciálneho konania, ktorý podal Upper Tribunal (Immigration and Asylum Chamber) (Spojené kráľovstvo) 3. augusta 2012 — Nnamdi Onuekwere/Secretary of State for the Home Department

29.9.2012   
            
            
               SK
            
            
               Úradný vestník Európskej únie
            
            
               C 295/25
            
         Návrh na začatie prejudiciálneho konania, ktorý podal Upper Tribunal (Immigration and Asylum Chamber) (Spojené kráľovstvo) 3. augusta 2012 — Nnamdi Onuekwere/Secretary of State for the Home Department
   (Vec C-378/12)
   2012/C 295/45
   Jazyk konania: angličtina
   
      Vnútroštátny súd, ktorý podal návrh na začatie prejudiciálneho konania
   
   Upper Tribunal (Immigration and Asylum Chamber)
   
      Účastníci konania pred vnútroštátnym súdom
   
   
      Odvolateľ: Nnamdi Onuekwere
   
      Odporca: Secretary of State for the Home Department
   
      Prejudiciálne otázky
   
   
               1.
            
            
               Za akých okolností, ak vôbec, predstavuje obdobie pobytu vo väzení legálny pobyt na účely získania práva na trvalý pobyt podľa článku 16 smernice o občanoch 2004/38 (1)?
            
         
               2.
            
            
               Ak sa obdobie pobytu vo väzení nepovažuje za legálny pobyt, môže osoba, ktorá bola určitý čas uväznená, kumulovať obdobia pobytu pred svojím pobytom vo väzení a po ňom na účely výpočtu obdobia 5 rokov, ktoré je potrebné na preukázanie práva na trvalý pobyt v zmysle smernice?
            
         
      (1)  Smernica Európskeho parlamentu a Rady 2004/38/ES z 29. apríla 2004 o práve občanov Únie a ich rodinných príslušníkov voľne sa pohybovať a zdržiavať sa v rámci územia členských štátov, ktorá mení a dopĺňa nariadenie (EHS) 1612/68 a ruší smernice 64/221/EHS, 68/360/EHS, 72/194/EHS, 73/148/EHS, 75/34/EHS, 75/35/EHS, 90/364/EHS, 90/365/EHS a 93/96/EHS (Ú. v. EÚ L 158, s. 77; Mim. vyd. 05/005, s. 46).